Komission asetus (EY) N:o 1249/2000, annettu 15 päivänä kesäkuuta 2000, asetuksen (EY) N:o 2848/98 muuttamisesta raakatupakka-alalla erityistuen käytön määräpäivän, käyttämättömien määrien palauttamisen sekä erityistuen ennakkoa koskevien yksityiskohtaisten sääntöjen osalta



Virallinen lehti nro L 142 , 16/06/2000 s. 0003 - 0004



Komission asetus (EY) N:o 1249/2000, annettu 15 päivänä kesäkuuta 2000, asetuksen (EY) N:o 2848/98 muuttamisesta raakatupakka-alalla erityistuen käytön määräpäivän, käyttämättömien määrien palauttamisen sekä erityistuen ennakkoa koskevien yksityiskohtaisten sääntöjen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 660/1999(2), ja erityisesti sen 7 artiklan, sekä katsoo seuraavaa: (1) Neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98(3), sellaisena kuin se on viimeksi muutettuna asetuksella (EY) N:o 909/2000(4), 40 artiklan 2 kohdassa säädetään, että ryhmittymien on käytettävä erityistuki satovuotta seuraavan vuoden 30 päivään kesäkuuta mennessä. Erityistuki maksetaan satovuotta seuraavan vuoden 30 päivään huhtikuuta mennessä tehyjen toimitusten perusteella, mistä syystä joillakin tuottajaryhmittymillä on vaikeuksia hyödyntää erityistukea täysimääräisesti kahden kuukauden kuluessa noudattaen 30 päivänä kesäkuuta päättyvää määräaikaa. Tästä syystä olisi vahvistettava pitempi määräaika erityistuen käyttöä varten. Määräajan kuluessa käyttämättä jääneiden määrien palauttamiseksi olisi lisäksi säädettävä jäsenvaltioiden velvoitteesta periä tuottajaryhmittymiltä takaisin käyttämättömät määrät. (2) Komission asetuksen (EY) N:o 2848/92 42 artiklan 1 kohdassa säädetään, että jäsenvaltiot voivat maksaa tuottajaryhmittymille erityistuen ennakkoa jalostusyritykseen toimitettujen määrien perusteella. Jotta ennakon myöntäminen olisi toimivaa, ennakkohakemuksen olisi perustuttava viljelysopimukseen kuuluviin tupakkamääriin sen sijaan, että odotetaan tuotteen toimitukseen asti, koska ennakon myöntäminen edellyttää 115 prosentin suuruisen vakuuden antamista. Ennakon myöntäminen olisi kuitenkin rajoitettava 50 prosenttiin mainituista määristä. (3) Tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2848/98 seuraavasti: 1) Korvataan 40 artiklan 2 kohta seuraavasti: "2. Ryhmittymät voivat käyttää erityistukea ainoastaan seuraaviin tarkoituksiin ja viimeistään satovuotta seuraavan vuoden 31 päivään heinäkuuta mennessä lajikeryhmien VI, VII ja VIII osalta ja satovuotta seuraavan vuoden 15 päivään heinäkuuta mennessä muiden lajikeryhmien osalta: - teknisen henkilöstön palkkaamiseen tuottajien avuksi näiden tuotannon laadun parantamiseksi ja ympäristön huomioonottamisen edistämiseksi, - varmennettujen siementen tai lisäysaineiston sekä muiden tuotteen laadun parantamista edistävien tuotantokeinojen antamiseen ryhmittymän jäsenten käyttöön, - ympäristönsuojelua koskeviin toimenpiteisiin, - jäsentuottajien toimittamien, tuotteiden arvostuksen lisäämisen mahdollistavien, infrastruktuuriin liittyvien toimenpiteiden toteuttamiseen ja erityisesti tupakan lajittelulaitteistojen käyttöönottoon, - hallinnollisen henkilöstön palkkaamiseen palkkion hallinnoimiseksi ja yhteisön säännösten noudattamisen varmistamiseksi ryhmittymässä, - jäljempänä 42 artiklan mukaisesti asetetuista vakuuksista aiheutuneiden kulujen korvaamiseen." 2) Lisätään 40 artiklaan 2 a kohta seuraavasti: "2a. Jos määriä ei ole käytetty kokonaan tai osittain 2 kohdan mukaisesti, ne on palautettava jäsenvaltiolle ja ne vähennetään Euroopan maatalouden ohjaus- ja tukirahaston rahoittamista menoista." 3) Korvataan 42 artiklan 1 kohta seuraavasti: "1. Jäsenvaltioiden on maksettava tuottajaryhmittymälle tämän hakemuksesta erityistuen ennakkoa satovuoden 16 päivästä lokakuuta alkaen. Ennakko on suuruudeltaan korkeintaan 50 prosenttia siitä tupakkamäärästä, josta tuottajaryhmittymällä on viljelysopimus hakemuksen esittämishetkellä. Jäsenvaltioiden on vahvistettava ennakon maksamisen täydentävät edellytykset." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä kesäkuuta 2000. Komission puolesta Franz Fischler Komission jäsen (1) EYVL L 215, 30.7.1992, s. 70. (2) EYVL L 83, 27.3.1999, s. 10. (3) EYVL L 358, 31.12.1998, s. 17. (4) EYVL L 105, 3.5.2000, s. 18.